ชื่อไฟล์: อดทน (เพื่อลูก)
ประเภทการประกวด: สัตว์
ชื่อภาพ: อดทน (เพื่อลูก)
ชื่อผู้ถ่าย: นาย ธนาธิป   นพนิชศตนันท์
สถานที่ถ่าย: หมู่บ้านเขานางต่วม ต.วังบ่อ อ.หนองบัว จ.นครสวรรค์ 
คำอธิบายรายละเอียดภาพ: ภาพถ่ายนกกระแตผีเล็ก(Eurasian Thick-knee)ซึ่งเป็นนกที่ค่อนข้างหาดูได้ยากเพราะปกติแล้วนั้นเป็นนกที่ออกหากินบริเวณทุ่งโล่งและแห้งแล้งในเวลากลางคืน อีกทั้งจำนวนประชากรก็มีไม่มาก ในภาพนี้มันกำลังฟักไข่ที่อยู่ในรังของมันซึ่งทำแบบง่ายๆบนพื้นดิน สังเกตได้ว่าจะมองเห็นไข่ของมันที่อก และไข่ก็มีลายกลมกลืนกับพื้นดิน ที่ไข่ของมันมีลักษณะแบบนี้ก็เพื่อต้องการพรางตา เป็นความปลอดภัยตามที่ธรรมชาติได้สร้างขึ้นมา มันจะสร้างรังบริเวณใต้ร่มไม้เพื่ออาศัยร่มไม้ช่วยในการควบคุมอุณหภูมิกับความชื้นของรังและไข่ของมัน มันจะเลือกทำเลโดยให้รังของมันได้รับแดดในเวลาเช้าเพื่อไล่ความชื้นในค่ำคืนที่ผ่านมา ส่วนเวลากลางวันมันจะอาศัยร่มไม้ป้องกันแสงแดดที่ร้อนเกินและรับแสงรำไรในเวลาเย็น ในเวลากลางคืนมันจะออกไปหากินบริเวณใกล้ๆกับรังโดยที่ไม่มาฟักไข่ ในภาพเป็นช่วงเวลาเย็นที่รังของมันต้องรับแสงรำไรมันจึงกกไข่โดยหันหลังให้แสงแดดที่ร้อนระอุมากสำหรับนกกลางคืนอย่างมัน สังเกตได้จากการที่มันต้องอ้าปากเพื่อช่วยในการหายใจ อีกทั้งที่ปากของมันก็มีน้ำลายเหนียวๆไหลออกมา นั่นเป็นสัญญาณบ่งบอกถึงความร้อนที่มันต้องแบกรับด้วยความอดทนเพื่อควบคุมอุณหภูมิของไข่ไม่ให้ร้อนเกินถึงกับไข่สุกจนไม่มีโอกาสได้ฟักเป็นตัวออกมา

ผมถ่ายภาพแบบนี้โดยต้องการมุมกล้องที่เห็นรายละเอียดของกิจกรรมการฟักไข่ทั้งหมด 
และมันก็เป็นมุมที่ค่อนข้างย้อนแสง (Rim Light) ส่งผลให้ภาพนี้ได้อุณหภูมิแสงที่มีอารมณ์ความรู้สึกร้อนแรง ซึ่งก็สัมพันธ์กันกับปฏิกิริยาของตัวนกที่แสดงอาการร้อนออกมาอย่างเห็นได้ชัด ส่งผลให้องค์ประกอบโดยรวมของภาพนี้ได้แสดงถึงอารมณ์และความรู้สึกไปในทิศทางเดียวกันอย่างสมบูรณ์แบบ
รายละเอียดเกี่ยวกับกล้อง: กล้อง Canon EOS 50D

เลนส์ Sigma 50-500 f4-6.3
   สปีดชัตเตอร์ 1/800 s 

รูรับแสง f/8 
   ค่าความไวแสง ISO 400 
ช่วงของเลนส์ที่ใช้ 363มิลลิเมตร
